Σίγουρα η ασφάλεια εξοχικής κατοικίας είναι απαραίτητη, ειδικά αν το σπίτι είναι εκτεθειμένο σε έντονα φυσικά φαινόμενα ή αρκετά μακριά από τη μόνιμη κατοικία σου και άρα μακριά από τον έλεγχό σου. Πέρα από την ασφάλεια όμως, καλό θα ήταν να εγκαταστήσεις κάποια εργαλεία που θα σου επιτρέπουν να ελέγχεις το εξοχικό σου από μακριά. Η τεχνολογία μπορεί να γίνει σύμμαχός σου σε αυτό, αφού πλέον υπάρχουν διάφορα συστήματα απομακρυσμένου ελέγχου και παρακολούθησης. Ξεκίνα με το να εγκαταστήσεις περιμετρικά αλλά και εσωτερικά του σπιτιού ένα σύστημα παρακολούθησης με κάμερες. Έτσι θα μπορείς να βλέπεις ανά πάσα στιγμή το τι γίνεται στο σπίτι σου. Επίσης, μετατρέποντας τις ηλεκτρικές συσκευές σου σε “έξυπνες” συσκευές θα μπορείς να τις ελέγχεις από το smartphone σου και να επιλέγεις πότε θα λειτουργούν και πότε όχι, προλαβαίνοντας βλάβες που μπορεί να προκληθούν από ένα προβληματικό δίκτυο διανομής ρεύματος. Τέλος, ο συναγερμός είναι εξίσου σημαντικός για την προστασία του σπιτιού.